
	[bookmark: cysill]Targed/Target 1
	Parhau i ymestyn yr ystod darllen gan sicrhau dy fod yn gwneud defnydd o’r rhestr ddarllen ar gyfer pob modwl

	Targed/Target 2
	Sicrhau bod y gwaith cyfeirnodi yn fanwl gywir ac yn dilyn arferion cyfeirnodi Harvard. Fel enghraifft, dylai enw pob awdur neu ddogfen o fewn y gwaith gael ei ddilyn gan gyfeirnod, a dylid gosod rhif tudalen wrth ddyfyniadau

	Targed/Target 3
	Sicrha fod gan bob agwedd o dy ysgrifennu ffocws ar feirniadaeth yn hytrach nag ar ddisgrifio (targed blaenorol).



Cymharwch a chyferbynnwch ystod o lenyddiaeth (cyfnodolion, blogiau, llywodraeth, gwefannau, adroddiadau Estyn) sy'n ymwneud ag arsylwi'r amgylchedd dysgu o fewn dosbarth Cyfnod Sylfaen (CS). Gall yr amgylchedd dysgu gynnwys lleoedd ac adnoddau dan do neu awyr agored. Dylai arsylwi ganolbwyntio ar grŵp bach o ddysgwyr, gan ddefnyddio graddfa Leuven fel offeryn. 

Cyflwyniad

 Ar gyfer yr aseiniad yma roedd angen i mi dewis fideo yn canolbwyntio ar grŵp bach o ddysgwyr, oedd wedyn angen i mi arsylwi ar yr amgylchedd dysgu. Roedd hefyd angen i mi ddefnyddio'r Raddfa Leuven i ymchwilio. Dewisais ganolbwyntio fy arsylwad ar fideo rhif tri, mae’r fideo hon yn canolbwyntio ar y cwestiwn ymchwil: “i ba raddau y mae’r amgylchedd chwarae rôl yn darparu cyfleoedd ar gyfer ymglymiad a dysgu disgyblion?”.  Mae'r tri disgybl sy'n cymryd rhan yn y gweithgaredd yn dysgu yn y man chwarae rôl. Mae gan bob un o'r disgyblion eu rôl eu hunain sy'n caniatáu iddynt ddysgu trwy cyd-destun bywyd go iawn. Yn benodol mae'r amgylchedd dysgu hwn yn rhoi cyfle iddynt ddysgu'r broses o weithio mewn siop asiantaeth deithio. Mae’r Fframwaith y Cyfnod Sylfaen (2015) yn “annog plant i fod yn greadigol ac i ddefnyddio eu dychymyg ac mae’n sicrhau bod dysgu yn fwy difyr ac effeithiol”, mae’r amgylchedd dysgu yn ystod y fideo yn cynrychioli hyn trwy chwarae rôl. Mae'r gweithgaredd hwn yn eu dysgu sut i ddefnyddio gwybodaeth mewn ffordd sy'n realistig ac yn ddiddorol. Yn y Fframwaith y Cyfnod Sylfaen hefyd yn nodi “Dylai plant brofi’r byd cyfarwydd drwy ymholi, gan archwilio mewn modd diogel a systematig yr amgylchedd a geir dan do ac yn yr awyr agored” (Llywodraeth Cymru, 2015).



Adolygiad llenyddiaeth
	

Addysgeg yw'r dull a'r arfer o addysgu, mae'n cyfeirio at y ffordd y mae athrawon yn cyflwyno cyd-destun y cwricwlwm i'r dosbarth. Mae addysgeg yn cwmpasu arddulliau addysgu, theori addysgu, ac adborth ac asesu.  Dyma ddiffiniad o addysgeg gan Lywodraeth Cynulliad Cymru yn y ddogfen ‘Addysgeg Dysgu ac Addysgu’. 
“Defnyddir y term ‘addysgeg’ i gyfeirio at y berthynas gymhleth rhwng dysgu ac addysgu. Mae’n cynnwys y cysyniad o’r ymarferydd fel hwylusydd dysgu, gan ymateb i anghenion unigolion, parodrwydd i ddysgu ochr yn ochr â̂’r plant, defnyddio dulliau priodol i reoli’r broses ddysgu a myfyrio’n barhaus ar arfer a’i gwella o ganlyniad i waith ymchwil.” 
                                                                                           (Llywodraeth Cymru, 2008) 
Mae yna lawer o ddamcaniaethwyr a seicolegwyr addysgol y mae eu hymchwil a'u damcaniaethau'n cefnogi'r strategaethau addysgeg dysgu ac addysgu yn y cyfnod sylfaen.  O'r nifer o ddamcaniaethwyr a seicolegwyr hyn, dywedir i un addysgwr, Friedrich Froebel, gael y dylanwad mwyaf pellgyrhaeddol ar addysg plentyndod cynnar.  Credai Froebel “play is the highest expression of human development in childhood for it alone is the free expression of what is in the child's soul.” (Early Education).  Yn ôl Froebel, wrth chwarae mae plant yn adeiladu eu dealltwriaeth o'r byd trwy brofiad uniongyrchol ag ef.  Mae hyn yn theori sy'n cael ei chyfleu yn y fideo oherwydd bod y disgyblion yn chwarae rôl mewn ffordd o ddydd i ddydd. Mae ei syniadau am ddysgu trwy natur a phwysigrwydd chwarae wedi lledu ledled y byd. Ei gyfraniad pwysicaf i ddamcaniaethau addysgol oedd ei gred mewn hunan-weithgaredd ac am chwarae fel ffactorau hanfodol mewn addysg plant. “The teacher’s role was not to drill or indoctrinate the children but rather to encourage their self-expression through play, both individually and in group activities.” (Encylopedia Britannica, 2020).  Mae'n bwysig gadael i'r plant fynd ymlaen a chwarae'n annibynnol heb gyfarwyddyd i annog eu hunanfynegiant.  Yn y gweithgaredd sy'n digwydd yn y fideo gellir gweld hunanfynegiant oherwydd nad oes cyfeiriad oedolion yn gysylltiedig ac mae'r plant yn annog ac yn cefnogi ei gilydd trwy gydol y fideo. Damcaniaethwr arall yw Maria Montessori a gredai fod plant yn dysgu'n annibynnol.  Credai y dylai plant wneud hyn trwy drin deunyddiau dysgu sydd wedi'u cynllunio at bwrpas penodol, felly cefnogir hyn gan yr offer penodol a roddir yn ardal yr asiantaeth deithio yn y gweithgaredd. Fel Froebel, roedd Montessori yn credu mewn dysgu gweithredol ond nid oedd yn gwerthfawrogi chwarae dychmygus, felly roedd y pwyslais ar ddatblygiad deallusol y plentyn, sy'n golygu bod yn rhaid cael rhyw fath o strwythur i'r gweithgaredd chwarae.
“The teacher’s first duty is to watch over the environment, and this takes precedence over all the rest. It’s influence is indirect, but unless it be well done there will be no effective and permanent results of any kind, physical, intellectual or spiritual.”
									             (M. Montessori)
Mae theori Montessori yn portreadu y dylai'r athro ddilyn arweiniad y disgybl ac arsylwi ar yr amgylchedd. Yn y gweithgaredd mae absenoldeb dylanwad uniongyrchol yr athrawon yn galluogi'r plant i feddwl a chefnogi ei gilydd yn annibynnol. Er enghraifft, mae gan bob un ohonynt ei rolau ei hun sy'n creu cyfleoedd i bawb, mae hyn yn sicrhau cyfranogiad a dysgu pob disgybl.  Damcaniaethwr arall yw Susan Isaacs a gredai fel Froebel, bwysigrwydd chwarae yn dysgu plant fel ffordd o ddatrys problemau, mynegi teimladau, magu hyder a datblygu perthnasoedd cymdeithasol â phlant eraill.

Methodoleg
	
Gan mai fideo oedd fy arsylwad, ni allwn wneud llawer o ymchwil nes i mi ddewis pa fideo i'w arsylwi.  Yr unig fath o baratoi / cynllunio y gallwn i'w wneud oedd creu amserlen arsylwi.  Pe bawn i wedi gwneud fy arsylwi mewn ysgol, byddai angen mwy o baratoi. Byddwn wedi gorfod cael caniatâd a chydsyniad o’r rhieni a’r plant gan ei fod yn rhy ifanc i roi caniatâd eu hunain. 
Mae'r Raddfa Leuven yn fath o asesiad a ddatblygwyd yn gyntaf gan Ferre Leavers a’i dîm ym Mhrifysgol Leuven yng Ngwlad Belg.  Mae'n raddfa bum pwynt sy'n caniatáu i ymarferwyr fesur lles emosiynol plant ac ymglymiad plant. “For both well-being and involvement, a five-point scale – the Leuven Involvement Scale – has been developed to facilitate measurement and ensure inter-rater reliability.” (Encyclopedia on Early Childhood Development, 2011).  Mae hyn yn caniatáu i blant brofi dysgu dwfn. Rydym yn defnyddio graddfa Leuven i leihau gogwydd arsylwr posibl, a chryfhau dilysrwydd y data a gesglir o arsylwi.  Yn fy narlith ar 27/04/20, fe wnaethon ni ddysgu bod manteision ac anfanteision y Raddfa Leuven.
 Mae'r manteision hyn yn cynnwys:

· Mae’n ddefnyddiol ar gyfer gwneud asesiadau ar blant yn benodol yr ydych yn pryderu amdanynt.
· Mae arsylwi ac asesu yn rhan allweddol o raddfeydd Leuven. Mae hyn yn golygu y bydd gwneud yn rhan o'ch ymarfer myfyriol yn rhoi dealltwriaeth ddyfnach i chi o'r plant rydych chi'n gofalu amdano.
· Gall y raddfa newid yr amgylchedd dysgu mewn ymateb i'ch canfyddiadau.

Mae’r anfanteision yn cynnwys:

· Nid yw arsylwi unwaith yn unig yn ddigon wrth i blant newid dros amser. Felly mae angen asesu yn aml.
· “If we’ve got well-being, we’ve got the lot,” dywed Leavers. Ond gall plentyn fod yn hapus i fynd ati i gwblhau thasgau, a pheidio byth â pheri unrhyw broblemau, ond nid yw hyn yn golygu eu bod yn cael eu herio a dod o hyd i gyfleoedd ar gyfer dysgu â ffocws.
· Mae perygl o ddod yn 'rhestr wirio' arall yn eich arsylwadau.




Trafodaeth a chanfyddiadau
	
 Yn ôl canllawiau moesegol BERA, dylid pob math o ymchwil addysgol cael ei chynnal o fewn moeseg parch at; y person, gwybodaeth, gwerthoedd democrataidd, ansawdd yr ymchwil addysgol, a rhyddid academaidd. Dyma diffiniad o moeseg allan o ‘Doing research in the real world’ “Ethics are sets of moral principles or norms that are used to guide moral choices of behaviour and relationships with others.” (Gray, 2008). Mae moeseg ymchwil wedi dod yn broblem mewn ymchwil addysgol ac ni ellir cynnal unrhyw ymchwil heb roi sylw dyledus i foeseg.  Mae penderfyniadau moeseg fel arfer yn seiliedig ar cydbwysedd rhwng buddion a pheryglon. Mae’r dewisiadau hyn yn cael eu arweinio gan canllawiau moeseg, pwyllgorau moeseg ac prosesau cymeradwyo moeseg. Mae cael caniatâd gwybodus yn gytundeb gwirfoddol i gymryd rhan mewn ymchwil. Mae'n bwysig yn foesegol cael caniatâd y cyfranogwyr cyn dechrau unrhyw fath o ymchwil, ac ynghyd â hyn dylid caniatáu i'r cyfranogwyr dynnu eu caniatâd yn ôl ar unrhyw adeg.  Cefnogir hyn yng nghanllaw BERA lle mae'n nodi y dylai ymchwilwyr aros yn sensitif ac yn agored i'r posibilrwydd y gallai eu cyfranogwyr ddymuno, am unrhyw reswm ac ar unrhyw adeg, dynnu eu caniatâd yn ôl. Mae cydsyniad yn derm a ddefnyddir i fynegi parodrwydd i gymryd rhan mewn ymchwil gan gyfranogwyr sy'n rhy ifanc i roi caniatâd gwybodus. Dylai'r cyfranogwyr hyn fod yn ddigon hen o hyd i ddeall yr ymchwil arfaethedig yn gyffredinol, ei risgiau disgwyliedig a'i fuddion posibl, a'r gweithgareddau a ddisgwylir ganddynt fel pynciau. Efallai y bydd rhai yn rhy ifanc ac efallai y bydd angen dulliau eraill o gydsyniad fel defnyddio bodiau lan/lawr.

‘The confidential and anonymous treatment of participants’ data is considered the norm for the conduct of research’ 		
(BERA, 2018:21)

Mae cyfrinachedd ac anhysbysrwydd yn ffactor arall wrth ystyried moeseg. Mae hyn oherwydd bod gan bob cyfranogwr mewn unrhyw ymchwil yr hawl i breifatrwydd, felly dylai ymchwilwyr gydnabod hawl sefydliadau a chyfranogwyr unigol i breifatrwydd, a dylent roi eu hawliau i gyfrinachedd ac anhysbysrwydd iddynt. Mae cadw data’n anhysbys yn hollol bwysig er mwyn diogelu’n cyfranogwyr a lle bynnag y bo hynny'n bosibl dylem osgoi casglu unrhyw wybodaeth adnabod. Dylai data fod yn ddienw yn y ffynhonnell i sicrhau nad oes unrhyw gamgymeriadau wrth rannu gwybodaeth, mae hyn hefyd yn golygu na ddylem gasglu unrhyw wybodaeth heb reswm.
	Yn ystod fy arsylwad o'r grŵp bach yn fideo tri darganfyddais fod yr holl ddisgyblion yn ymwybodol o'u swydd wrth chwarae rôl. Roedd gan blentyn un y crynhoad mwyaf trwy gydol yr amser.  Roedd yn hyderus yn ei rôl ac roedd yn siarad yn glir am yr hyn yr oedd ei angen arno gan blentyn tri (y cwsmer). Ar un adeg gwnaeth gamgymeriad gyda'r diwrnod y gofynnodd plentyn tri amdano felly eglurodd ei gamgymeriad yn glir a'i ddatrys.  Roedd hyn yn sefyll allan i mi oherwydd bod theori Maria Montessori'r yn dweud wrthym am 'ddilyn y plentyn' a gadael iddynt fod yn annibynnol oherwydd byddant yn dangos i chi beth sydd angen iddynt ei wneud. Mae plentyn un yn gwneud hyn pan fydd yn sylweddoli ei gamgymeriad ei hun. Mae plentyn dau yn fwy tawel ac nid yw'n siarad cymaint â phlant un a thri. Fodd bynnag, mae hi'n gwybod ei swydd ac yn ei chyflawni'n gywir. Rwy'n teimlo na welais ei photensial llawn gan nad oedd hi'n cymryd rhan yn gyson yn y gweithgaredd.  Mae plentyn tri yn siarad yn glir trwy gydol y gweithgaredd, ond tua'r diwedd roedd yn colli crynodiad yn araf erbyn y diwedd. Rwy'n teimlo fy mod i wedi gweld ei botensial llawn. Credaf fod pob plentyn wedi chwarae ei rôl yn briodol.


Casgliad ac argymhellion
	
	Gan gyfeirio'n ôl at fy nghwestiwn ymchwil, “i ba raddau y mae’r amgylchedd chwarae rôl yn darparu cyfleoedd ar gyfer ymglymiad a dysgu disgyblion?”, rwy'n teimlo fy mod wedi dod o hyd i dystiolaeth gref i gefnogi bod amgylchedd chwarae rôl yn rhoi llawer o gyfleoedd i ddisgyblion. Rwy'n credu bod chwarae rôl yn helpu i ddatblygu cyflwr dychmygus plentyn ac yn eu helpu i fod yn fwy creadigol. Wrth chwarae rôl, rwy'n teimlo ei bod yn bwysig i bob plentyn gael ei rôl unigol ei hun, fel y gwelir yn y gweithgaredd, er mwyn iddynt i gyd gael cyfle cyfartal. Mae'n bwysig bod pawb sy'n cymryd rhan yn cael cyfle cyfartal i sicrhau eu bod i gyd yn cymryd rhan, mae hyn hefyd yn cadw eu diddordeb yn y gweithgaredd. Yn y gweithgaredd roedd plentyn dau yn llai dwys pan nad oedd ei angen yn y dasg, felly rydw i hefyd yn bwysig ei bod hi'n bwysig bod pob rôl yn gyfartal. Yn ystod fy ymchwil, darganfyddais hefyd fod yna lawer o ddamcaniaethwyr a seicolegwyr sy'n cefnogi dysgu trwy chwarae fel Maria Montessori, Susan Isaacs a Friedrich Froebel.  Mae ymchwilio ar gyfer yr aseiniad hwn wedi cael effaith ar fy nysgu proffesiynol oherwydd nid oeddwn yn gwybod yr effaith a gafodd chwarae rôl ar blant a byddaf yn defnyddio chwarae rôl fel offeryn dysgu yn y dyfodol. O'r aseiniad hwn, rwyf hefyd wedi meddwl am fy nghwestiwn ymchwil fy hun yr hoffwn ddatblygu gwybodaeth arno: A yw chwarae strwythuredig yn fwy effeithiol na chwarae heb strwythur?




	Allwedd:
1. Isel iawn- Ddim yn canolwyntio, agwedd oddefol, tynnu nol o’r wers.
2. Isel- tynnu sylw yn hawdd, anghyfforddus
3. Canolig- Canolbwyntio ychydig, ddim yn defnyddio gallu llawn.
4. Uchel- Cyfranogiad clir ond ddim yn gyson.
5. Uchel iawn- ymgysylltiad parhaus, hyderus.

Plentyn 3

	Sylwadau/Rhesymau
	Canolbwntio, ymwybodol o’i rôl, hyderus, ddim yn ofn gofyn am help.
	Tawel iawn, deal ei swydd, ddim yn canolbwyntio yn gyson.
	Siarad yn glir, colli ychydig o canolbwyntio erbyn diwedd.

